Public procurement notice: Modification Of A Contract/Concession During Its Term
Published: 2020-05-12
Buyer: Εθνικό Κέντρο Έρευνας και Τεχνολογικής Ανάπτυξης (Ε.Κ.Ε.Τ.Α.)
Country: GR
Contract type: Supplies
Procedure: Open procedure
CPV classification: 30211000 | 38434540 | 42931120 | 42943000

Technical requirements: Ερευνητική υποδομή ανάπτυξης, βελτίωσης και πιστοποίησης αγροδιατροφικών προϊόντων και υπηρεσιών (Orion-CM).
H αναθέτουσα αρχή, με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:
α) η οποία δεν υποβάλλεται εμπρόθεσμα, με τον τρόπο και με το περιεχόμενο που ορίζεται πιο πάνω και συγκεκριμένα στις παραγράφους 2.4.1) (Γενικοί όροι υποβολής προσφορών), 2.4.2) (Χρόνος και τρόπος υποβολής προσφορών), 2.4.3) (Περιεχόμενο φακέλων δικαιολογητικών συμμετοχής, τεχνικής προσφοράς), 2.4.4) (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών), 2.4.5) (Χρόνος ισχύος προσφορών), 3.1) (Αποσφράγιση και αξιολόγηση προσφορών), 3.2) (Πρόσκληση υποβολής δικαιολογητικών προσωρινού αναδόχου) της διακήρυξης·
β) η οποία περιέχει ατέλειες, ελλείψεις, ασάφειες ή σφάλματα, εφόσον αυτά δεν επιδέχονται συμπλήρωση ή διόρθωση ή εφόσον επιδέχονται συμπλήρωση ή διόρθωση, δεν έχουν αποκατασταθεί κατά την αποσαφήνιση και τη συμπλήρωσή της, σύμφωνα με την παράγραφο 3.1.1) της διακήρυξης·
γ) για την οποία ο προσφέρων δεν έχει παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή, σύμφωνα με την παράγραφο 3.1.1) της διακήρυξης και το άρθρο 102 του ν. 4412/2016·
στ) η οποία υποβάλλεται από έναν προσφέροντα που έχει υποβάλει 2 ή περισσότερες προσφορές. Ο περιορισμός αυτός ισχύει υπό τους όρους της παραγράφου 2.2.3.3 περ. γ της διακήρυξης (περ. γ΄ της παρ. 4 του άρθρου 73 του ν. 4412/2016) και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων·
θ) η οποία παρουσιάζει ελλείψεις, ως προς τα δικαιολογητικά που ζητούνται από τα έγγραφα της διακήρυξης και αποκλίσεις, ως προς τους όρους και τις τεχνικές προδιαγραφές της σύμβασης.
Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των άρθρων 5.2) (Κήρυξη οικονομικού φορέα εκπτώτου - κυρώσεις) και 6.1) (Χρόνος και τόπος παράδοσης ειδών) της διακήρυξης, να υποβάλει προσφυγή για λόγους νομιμότητας και ουσίας, ενώπιον της αναθέτουσας αρχής, μέσα σε ανατρεπτική προθεσμία 30 ημερών από την ημερομηνία που έλαβε γνώση της σχετικής απόφασης. Επί της προσφυγής αποφασίζει το αρμόδιο αποφαινόμενο όργανο, ύστερα από γνωμοδότηση της επιτροπής παραλαβής.
Παράταση του συμβατικού χρόνου παράδοσης τού αντικειμένου της σύμβασης· λόγω της επικείμενης κατάστασης με τον COVID-19 και τα προβλήματα που έχουν δημιουργηθεί παγκοσμίως, υπάρχουν καθυστερήσεις εκτέλεσης παραγγελιών από προμηθευτές, λόγω διακοπών λειτουργίας των εργοστασίων και καραντίνας, αλλά και περιορισμού στις διεθνείς μεταφορές και την ομαλή διακίνηση των εμπορευμάτων. Λαμβάνοντας υπόψη την έκδοση τής υπ’ αριθμ. (Π.Ν.Π.) Πράξης Νομοθετικού Περιεχομένου ΦΕΚ Α' 68/20.3.2020 και συγκεκριμένα το άρθρο 60, λόγω της υφιστάμενης εξαιρετικής και απρόβλεπτης κατάστασης που επικρατεί στη χώρα, αλλά και στην υφήλιο, γενικότερα, από την πανδημία που προκάλεσε ο COVID-19, προκύπτει ότι η καθυστέρηση παράδοσης είναι εύλογη και η τήρηση τού συμβατικού χρόνου παράδοσης των ειδών του τμήματος 14 της από 5.2.2020 σύμβασης δεν είναι εφικτή, και παρατείνεται ο συμβατικός χρόνος παράδοσης τής ως άνω σύμβασης έως τις 30.6.2020.


Winner: Κωνσταντίνος Οικονόμου Διεθνής Εργαστηριακός Εξοπλισμός Ε.Π.Ε., διακριτικός τίτλος: «Interlab Ltd.»